ກຸ່ມສິດທິມະນຸດມຽນມາ ຮ້ອງຂໍໃຫ້ ປ. Thien Sein ສັ່ງນີລະໂທດກໍາ ພວກນັກໂທດ
ອົງ​ກອນ​ສິດທິ​ມະນຸດ ທີ່​​ລັດຖະບານ​ມຽນມາແຕ່ງ​ຕັ້ງຂຶ້ນ​ມາ ​​ຮຽກຮ້ອງ​ໃຫ້ ​ປະທານາທິບໍດີ​ຄົນ​ໃໝ່ ​ປ່ອຍ​ຕົວ​ພວກ​ນັກ​ໂທດ​ການ​ເມືອງ ເພິ່ມຂຶ້ນ.
ອົງກອນສິດທິມະນຸດທີ່ລັດຖະບານມຽນມາແຕ່ງຕັ້ງຂຶ້ນມາ ໄດ້ຮຽກຮ້ອງໃຫ້ປະທານາທິບໍ ດີຄົນໃໝ່ ປ່ອຍຕົວພວກນັກໂທດການເມືອງ ຫລືບໍ່ ກໍຂໍໃຫ້ຍົກຍ້າຍພວກເຂົາເຈົ້າໄປຢູ່ຄຸກ ທີ່ໃກ້ກັບຄອບຄົວຂອງພວກເຂົາເຈົ້າ ໜັງສືພິມຂອງລັດມຽນມາ ໄດ້ພິມເຜີຍແຜ່ຈົດໝາຍເປີດຊອງສະບັບນຶ່ງໃນວັນອາທິດມື້ນີ້ ຈາກ ທ່ານ Win Mra ປະທານຄະນະກໍາມະການສິດທິມະນຸດແຫ່ງຊາດ ທີ່ຮຽກຮ້ອງໃຫ້ ປະທານາທິບໍດີ Thein Sein ສັ່ງນີລະໂທດກໍາ ເພື່ອສະທ້ອນໃຫ້ເຫັນເຖິງຄວາມໃຈກວ້າງ ເອື້ອເຟື້ອເພື່ອແຜ່ ຫລືໃຫ້ຍົກຍ້າຍພວກນັກໂທດການເມືອງ ຈາກຄຸກທີ່ຢູ່ສອກຫລີກ ໄປຢູ່ ຄຸກທີ່ໃກ້ໆກັບຄອບຄົວຂອງພວກເຂົາເຈົ້າ ຈົດໝາຍເປີດຊອງດັງກ່າວຍັງໄດ້ສະແດງຄວາມຊົມເຊີຍໃນການປ່ອຍພວກ ນັກໂທດປະມານ 6,369 ຄົນ ເມື່ອວັນທີ່ 11 ເດືອນຕຸລາຜ່ານມານີ້ ແຕ່ໃຫ້ຂໍ້ສັງເກດເຫັນວ່າມີນັກໂທດທີ່ຖືກ ປ່ອຍ ແຕ່ພຽງ 200 ຄົນເທົ່ານັ້ນທີ່ຈັດວ່າເປັນພວກນັກໂທດຈິດສໍານຶກ ມີການປະເມີນກັນວ່າ ມຽນມາໄດ້ຈໍາຄຸກພວກນັກໂທດການເມືອງໄວ້ ປະມານ 2,000 ຄົນ